**Правителството на Полша трябва да скъса новото медийно законодателство**

Ние не можем да седим безучастно и да наблюдаваме как една от най-големите страни - членки на ЕС разрушава демократични институции и подкопава ролята на медиите. Съществува определена граница и тя беше грубо нарушена. Хана Шерне, Сила Бенкьо и Кристел Толсе Вилерс се питат защо шведските политици в страна като Швеция с 250-годишен закон за медиите запазват такова мълчание, докато в една от най-близките ни съседни държави основните демократични принципи биват унищожавани.

През последните седмици с нарастващо безпокойство станахме свидетели на процеса, в който полското правителство с изключителна скорост и без разработена документация или открити процедури прокара закон, който наред с други неща дава право за назначаване и освобождаване на ключови фигури в компаниите за обществени услуги.

Тези промени бяха посрещнати с остри критики както на национално ниво, така и от дълъг списък международни организации като Европейския съюз за радио и телевизия (EBU), Европейската федерация на журналистите (EFJ), Асоциацията на европейските журналисти (AEJ), Репортери без граници и Комитета за защита на журналистите (CPJ). Няколко водещи медийни ръководители в полските компании за обществени услуги подадоха оставка в знак на протест.

Европейската комисия изрази яростна критика и предупреждава за последиците. Комисията ще постави на дневен ред случващото се в Полша в сряда (13 януари). Дори ако страната в крайна сметка би могла изцяло да загуби правото си на глас в Европейския съюз, възможностите на ЕС за намеса са ограничени въпреки факта, че промените са в противоречие с основните демократични ценности.

Европейският съвет призова полския президент в последния момент да не допуска приемането на закона, без преди това да бъде разгледан спрямо международните стандарти. Но президентът и правителството избраха напълно да пренебрегнат международните протести.

Ясно е, че полската конституция не предоставя достатъчна защита на медиите. Разбира се, назначенията на ръководни позиции в медиите трябва да бъдат правени на база професионализъм, а не на политическа основа. Промените в управлението и надзора на компаниите за обществени услуги не бива да се правят прибързано, а да са разработени посредством открити, демократични процеси. Промените трябва да гарантират независимостта и безпристрастността на дружествата, а не да водят до политическо управление и влияние. Ако медийната среда се политизира, възможността за провеждане на демократичен, критичен диалог се преустановява, като неговото възстановяване може да отнеме дълго време.

Вече измина четвърт век, откакто Полша започна процес на демократизация, който сега е изправен пред опасност от сриване. Някога Полша беше лидер в Източна Европа в областта на защитата на свободата на медиите. Така че е особено жалко, че стрелките на часовника сега се връщат назад по начин, който малцина биха могли да предскажат дори само преди година.

В светлината на това развитие ние вярваме, че:

1. Полското правителство трябва да прояви разум и да отмени решенията, които нарушават основните принципи на независимостта на медиите. Това трябва да се случи незабавно.

2. Шведското правителство и парламент трябва, не на последно място, в рамките на ЕС да повишат своя фокус в тази област и да направят свободата на печата един от своите най-важни приоритети. В същото време, докато тези драматични събития се случват в Полша, Швеция навлиза в юбилейна година за свободата на шведската преса, която скоро ще отбележи своята 250-годишнина. Дори и да не можем да изнесем извън границите си, нашата конституция с нейната свобода на медиите и свобода на изразяването, шведското правителство може и трябва да работи в посока разпространение на нейните основни идеи, доколкото е възможно. В днешно време медийният свят е международен и ние сме зависими от журналистическата свобода в други страни, за да запазим нашата собствена. Също така сме зависими от подчертаването на важността на свободата на медиите в законодателните процеси, които имат отношение към нея на европейско ниво. Следователно каузата на Полша е и наша собствена.

3. Медийните политики, които са тясно свързани с културното многообразие в рамките на и между европейските страни, трябва да продължават да се уреждат на национално равнище. Но е повече от разумно да се каже, че изискванията за демокрация и медиен плурализъм, които се прилагат, когато дадена страна е приета в Съюза, се прилагат също така и след това. Тези изисквания следва да бъдат задължителни и не подлежат на договаряне. Защото къде иначе можем да поставим границата? Може ли страна - членка на ЕС да отнеме свободата на своите медии и да остане пълноправен член в групата?

4. Шведските политически партии трябва да вземат Полша като предупредителен пример и във връзка с настоящите и предстоящи разследвания в областта на медиите да направят необходимото, за да може допълнително да се увеличи и да се защити свободата както на обществените, така и на комерсиалните медии.

Бихме искали да подчертаем, че положението е също толкова лошо, когато под натиск е поставена комерсиална медия. В рамките на ЕС това се е случвало в Унгария, например, и сега се очаква да се случи в Полша.

Демокрацията в Швеция е дълбоко вкоренена. Но винаги съществува риск в бъдещ момент едни по-малко демократично настроени правителства и парламенти да се възползват от възможността да оказват влияние на медиите. Поради тази причина ние призоваваме шведските политици в Швеция – страна с 250-годишна свободата на пресата, да погледнат на Полша като предупреждение за това колко бързо основополагащи демократични сили могат да бъдат извадени извън играта. Ние в Швеция следователно трябва да развиваме нашата конституция, както и други закони и разпоредби, за да затвърдим силата на медиите срещу възможни форми на натиск. Това е въпрос на ваксиниране на нашата демокрацията срещу рисковете на бъдещето.

Сила Бенкьо, генерален директор на Swedish Broadcasting Corporation (Шведското национално радио.

Хана Шерне, генерален директор на Шведската национална телевизия

Кристел Толсе Вилерс, генерален директор на Swedish Educational Broadcasting Company (Шведското образователно радио